Det ligner ikke, at Wan-Bissaka har en fremtid i Manchester.
Aaron Wan-Bissaka blev hentet til Manchester United for et kæmpe beløb i 2019, men nu vil klubben gerne af med ham. Det skriver Sky Sports.
Wan-Bissaka var det foretrukne valg på højre back under Ole Gunnar Solskjær, men under Ralf Rangnick er det ikke blevet til meget spilletid.
Den tyske træner har i stedet foretrukket Diogo Dalot. Ifølge Sky Sports har den nye United-træner Erik ten Hag heller ikke i sinde at bruge Wan-Bissaka.
Artiklen fortsætter efter billedet
Derfor forsøger klubben nu at finde en ny klub til den engelske højre back. Manchester United vil helst sælge ham, men en lejeaftale med købsoption kan også komme på tale, skriver Sky Sports.
Aaron Wan-Bissaka blev købt for 50 millioner pund i Southampton i 2019, hvilket svarer til cirka 440 millioner kroner.
Det forventes dog ikke, at Manchester United kan få i nærheden af ligeså mange penge tilbage, så de må bare bide i det sure æble.
Wan-Bissaka har ikke været på banen i Manchester Uniteds seneste fire kampe i Premier League, så han har ikke været i aktion siden april.